CELEX: C2004/106/170
Language: el
Date: 2004-04-30 00:00:00
Title: Υπόθεση T-110/04: Προσφυγή-αγωγή του Paulo Sequeira Wandschneider κατά της Επιτροπής των Ευρωπαϊκών Κοινοτήτων, που ασκήθηκε στις 16 Μαρτίου 2004.

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/86
            
         Προσφυγή-αγωγή του Paulo Sequeira Wandschneider κατά της Επιτροπής των Ευρωπαϊκών Κοινοτήτων, που ασκήθηκε στις 16 Μαρτίου 2004.
   (Υπόθεση T-110/04)
   (2004/C 106/170)
   Γλώσσα διαδικασίας: η γαλλική
   Ο Paulo Sequeira Wandschneider, κάτοικος Βρυξελλών, εκπροσωπούμενος από τους Georges Vandersanden και Aurore Finchelstein, δικηγόρους, άσκησε στις 16 Μαρτίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή-αγωγή κατά της Επιτροπής των Ευρωπαϊκών Κοινοτήτων.
   Ο προσφεύγων-ενάγων [στο εξής: προσφεύγων] ζητεί από το Πρωτοδικείο:
   
               —
            
            
               να ακυρώσει τη σχετική με την εξέλιξη της σταδιοδρομίας του έκθεση για την περίοδο αναφοράς από 1ης Ιουλίου 2001 έως 31 Δεκεμβρίου 2002,
            
         
               —
            
            
               εφόσον κρίνεται αναγκαίο, να ακυρώσει την απόφαση περί απορρίψεως της διοικητικής ενστάσεως που υπέβαλε ο προσφεύγων στις 11 Ιουλίου 2003,
            
         
               —
            
            
               να υποχρεώσει την καθής-εναγομένη [στο εξής: καθής] να του καταβάλει αποζημίωση προς αποκατάσταση της υλικής ζημίας και ικανοποίηση της ηθικής βλάβης που υπέστη, η οποία, κατά δίκαιη κρίση και υπό την επιφύλαξη αναζητήσεως μεγαλύτερου ποσού, εκτιμάται σε 2.500 ευρώ,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα:
   Στην παρούσα υπόθεση ο προσφεύγων βάλλει κατά του κύρους της σχετικής με την εξέλιξη της σταδιοδρομίας του εκθέσεως (ΕΕΣ), για την περίοδο αναφοράς από 1ης Ιουλίου 2001 έως 31 Δεκεμβρίου 2002.
   Προς στήριξη των αιτημάτων του, ο προσφεύγων προβάλλει τους ακόλουθους λόγους ακυρώσεως:
   
               —
            
            
               παράβαση του άρθρου 43 του ΚΥΚ, των γενικών εκτελεστικών του διατάξεων και του Οδηγού αξιολογήσεως,
            
         
               —
            
            
               παράβαση της υποχρεώσεως αιτιολογήσεως, καθώς και πρόδηλο σφάλμα εκτιμήσεως και κατάχρηση εξουσίας,
            
         
               —
            
            
               παράβαση της υποχρεώσεως αρωγής, καθώς και παραβίαση της αρχής της χρηστής διοικήσεως,
            
         
               —
            
            
               προσβολή των δικαιωμάτων του άμυνας, καθώς και μη τήρηση των προθεσμιών που προβλέπουν οι εφαρμοστέες διατάξεις του ΚΥΚ.